CELEX: 22019D1041
Language: hu
Date: 2017-09-22 00:00:00
Title: Az EGT Vegyes Bizottság 153/2017 határozata (2017. szeptember 22.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról (2019/1041)

27.6.2019   
               
               
                  HU
               
               
                  Az Európai Unió Hivatalos Lapja
               
               
                  L 174/6
               
            
         AZ EGT VEGYES BIZOTTSÁG 153/2017 HATÁROZATA
         (2017. szeptember 22.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról (2019/1041)
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A 2004/558/EK határozat I. és II. mellékletének a Luxemburgnak, a németországi Hamburg és Schleswig-Holstein szövetségi tartományoknak és Jersey-nek a szarvasmarhák fertőző rhinotracheitisétől mentes státusza tekintetében, valamint a 2008/185/EK határozat II. mellékletének az olaszországi Friuli Venezia Giulia régió Aujeszky-féle betegségtől mentes státusza tekintetében történő módosításáról szóló, 2017. március 17-i (EU) 2017/486 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
                  
               
                     (3)
                  
                  
                     Ez a határozat állategészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazítások részében meghatározottak szerint az állategészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (4)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. melléklete I. fejezetének 4.2. részében a 80. pont (2004/558/EK bizottsági határozat) és a 84. pont (2008/185/EK bizottsági határozat) a következő franciabekezdéssel egészül ki:
            
                        „—
                     
                     
                        
                           32017 D 0486: a Bizottság (EU) 2017/486 végrehajtási határozata (2017. március 17.) (HL L 75., 2017.3.21., 27. o.).”.
                     
                  
         
            2. cikk
            Az (EU) 2017/486 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
         
         
            3. cikk
            Ez a határozat 2017. szeptember 23-án lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2017. szeptember 22-én.
            
               
                  az EGT Vegyes Bizottság részéről
               
               
                  az elnök
               
               Sabine MONAUNI
            
         
         
            (1)  HL L 75., 2017.3.21., 27. o.
         
         
            (*1)  Alkotmányos követelmények fennállását nem jelezték.